KomisjonI direktiiv 2002/100/EÜ,

20. detsember 2002,

millega muudetakse nõukogu direktiivi 90/642/EMÜ asoksüstrobiini jääkide piirnormide osas

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. novembri 1990. aasta direktiivi 90/642/EMÜ teatavates taimsetes saadustes, kaasa arvatud puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta, [1] viimati muudetud direktiiviga 2000/79/EÜ, [2] eriti selle artiklit 7,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [3] viimati muudetud direktiiviga 2002/81/EÜ, [4] eriti selle artikli 4 lõike 1 punkti f,

ning arvestades järgmist:

(1) Uus toimeaine asoksüstrobiin on komisjoni direktiiviga 98/47/EÜ [5] kantud direktiivi 91/414/EMÜ I lisasse kasutamiseks üksnes fungitsiidina, täpsustamata eritingimusi, mis mõjutavad põllukultuure, mida tohib töödelda asoksüstrobiini sisaldavate taimekaitsevahenditega.

(2) Kõikides direktiiviga 90/642/EMÜ hõlmatud toodetes sisalduvate ja nende pinnal esinevate asoksüstrobiini jääkide piirnormid on kehtestatud kõnealuste direktiividega, mida on muudetud eelkõige komisjoni direktiividega 1999/71/EÜ, [6] 2000/48/EÜ, [7] 2001/48/EÜ [8] ja 2002/23/EÜ. [9]

(3) Kõnealuse direktiiviga kehtestatud jääkide piirnormid on seotud asoksüstrobiini lubatud kasutusviisidega teatavatel põllukultuuridel. Põllukultuuridele, mille puhul ei ole kasutamist heakskiidetud, on määratud jääkide piirnormiks alumine määramispiir (LOD). Üldiselt kaasneksid asoksüstrobiini kasutamisega jäägikogused, mis ületavad määramispiiri. Uue kasutusviisi kavandamisel peavad liikmesriigid seetõttu kehtestama vastavalt direktiivi 91/414/EMÜ artikli 4 lõike 1 punktile f uue siseriikliku ajutise piirnormi enne uue kõnealust toimeainet sisaldava taimekaitsevahendi jaoks loa andmist. Sellega seoses on teatavad liikmesriigid esitanud uusi kasutusviise käsitlevat teavet. Olemasolev teave on läbi vaadatud ja see on piisav, et muuta ühenduse tasandil ajutisi jääkide piirnorme teatavate põllukultuuride jaoks, mille puhul liikmesriigid taotlevad luba asoksüstrobiini sisaldavate taimekaitsevahendite kasutamiseks.

(4) Asoksüstrobiini lisamisega direktiivi 91/414/EMÜ I lisasse vormistati 22. aprillil 1998 selle toimeaine tehnilised ja teaduslikud hinnangud komisjoni aruandena. Aruandes määrati kõnealuse aine aktsepteeritavaks päevadoosiks (ADI) 0,1 mg kehamassi kg kohta päevas. Tarbijate eluaegset kokkupuutumist toiduainetega, mida on töödeldud asoksüstrobiiniga, on hinnatud ja mõõdetud vastavalt Euroopa Ühenduse menetlustele ja tavadele, võttes arvesse Maailma Tervishoiuorganisatsiooni avaldatud juhiseid [10] ja taimede teaduskomitee arvamust [11] kasutatava metoodika kohta, ning on välja arvutatud, et kavandatud jääkide piirnormid ei põhjusta kõnealuste aktsepteeritavate päevadooside ületamist.

(5) Ühendus on edastanud komisjoni direktiivi eelnõu Maailma Kaubandusorganisatsioonile, kelle arvamusi on direktiivi lõplikul vormistamisel arvesse võetud.

(6) Taimede teaduskomitee arvamust, eriti nõuandeid ja soovitusi pestitsiididega töödeldud toiduainete tarbijate kaitse kohta, on arvesse võetud.

(7) Seepärast tuleks direktiivi 90/642/EMÜ vastavalt muuta.

(8) Käesolev direktiiv on kooskõlas toiduahela ja loomatervishoiu komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 90/642/EMÜ II lisas esitatud asoksüstrobiini jääkide piirnormid asendatakse käesoleva direktiivi lisas esitatud jääkide piirnormidega.

Artikkel 2

1. Käesolev direktiiv jõustub 20. päeval pärast selle avaldamist Euroopa Ühenduste Teatajas.

2. Liikmesriigid jõustavad käesoleva direktiivi täitmiseks vajalikud õigusnormid hiljemalt 31. märtsiks 2003. Liikmesriigid teatavad nendest viivitamata komisjonile.

3. Liikmesriigid kohaldavad kõnealuseid õigusnorme alates 1. aprillist 2003.

4. Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 3

Käesolev direktiiv on adresseeritud liikmesriikidele.

Brüssel, 20. detsember 2002

Komisjoni nimel

komisjoni liige

David Byrne

[1] EÜT L 350, 14.12.1990, lk 71.

[2] EÜT L 291, 28.10.2002, lk 1.

[3] EÜT L 230, 19.8.1991, lk 1.

[4] EÜT L 276, 12.10.2002, lk 28.

[5] EÜT L 191, 7.7.1998, lk 50.

[6] EÜT L 194, 27.7.1999, lk 36.

[7] EÜT L 197, 3.8.2000, lk 26.

[8] EÜT L 180, 3.7.2001, lk 26.

[9] EÜT L 64, 7.3.2002, lk 13.

[10] Juhised pestitsiidide jääkide toidu kaudu omandamise hindamiseks (läbi vaadatud), mille on koostanud GEMS/Food Programme koostöös pestitsiidide jääkide Codex komiteega, avaldanud Maailma Tervishoiuorganisatsioon 1997. aastal (WHO/FSF/FOS.97.7).

[11] Taimede teaduskomitee arvamus nõukogu direktiivide 86/362/EMÜ (EÜT L 221, 7.8.1986, lk 7), 86/363/EMÜ (EÜT L 221, 7.8.1986, lk 43) ja 90/642/EMÜ lisade muutmisega seotud küsimuste kohta (Taimede teaduskomitee avaldatud arvamus, 14. juuli 1998) (http://europa.eu.int/comm/dg24/health/sc/scp/out21_en.html).

--------------------------------------------------

LISA

Nende üksiktoodete rühmad ja näited, mille suhtes kohaldatakse jääkide piirnorme | Pestitsiidide jäägid ja jääkide piirnormid (mg/kg) |

Asoksüstrobiin |

1.Puuvili, värske, kuivatatud või kuumtöötlemata, külmutatud, suhkrulisandita; pähklid

i)TSITRUSVILJAD | 1 |

Greibid | |

Sidrunid | |

Laimid | |

Mandariinid (sh klementiinid ja samalaadsed hübriidid) | |

Apelsinid | |

Pomelod | |

Muud | |

ii)PÄHKLIPUUDE VILJAD (koortega või koorteta) | 0,1 |

Mandlid | |

Brasiilia pähklid | |

Kašupähklid | |

Kastanid | |

Kookospähklid | |

Sarapuupähklid | |

Makadaamiapähklid | |

Pekaanipähklid | |

Piiniapähklid | |

Pistaatsiad | |

Kreeka pähklid | |

Muud | |

iii)ÕUNVILJAD | 0,05 |

Õunad | |

Pirnid | |

Küdooniad | |

Muud | |

iv)LUUVILJAD | 0,05 |

Aprikoosid | |

Kirsid | |

Virsikud (sh nektariinid ja samalaadsed hübriidid) | |

Ploomid | |

Muud | |

v)MARJAD JA VÄIKESED PUUVILJAD | |

a)Laua- ja veiniviinamarjad | 2 |

Lauaviinamarjad | |

Veiniviinamarjad | |

b)Maasikad (v.a metsmaasikad) | 2 |

c)Koguviljad (v.a metsamarjad) | 0,05 |

Kitsemurakad | |

Põldmurakad | |

Logani murakad | |

Vaarikad | |

Muud | |

d)Muud väikesed puuviljad ja marjad (v.a metsamarjad) | 0,05 |

Mustikad | |

Jõhvikad | |

Sõstrad (punased, mustad ja valged) | |

Karusmarjad | |

Muud | |

e)Looduses kasvavad marjad ja viljad | 0,05 |

vi)MUUD VILJAD | |

Avokaadod | |

Banaanid | 2 |

Datlid | |

Viigimarjad | |

Kiivid | |

Kääbusapelsinid | |

Litšid | |

Mangod | |

Oliivid | |

Kannatuslille viljad | |

Ananassid | |

Granaatõunad | |

Muud | 0,05 |

2.Köögiviljad, värsked või kuumtöötlemata, külmutatud või kuivatatud

i)JUUR- JA MUGULKÖÖGIVILI | |

Söögipeet | |

Porgand | 0,2 |

Juurseller | |

Mädarõigas | 0,2 |

Maapirn | |

Pastinaak | 0,2 |

Juurpetersell | 0,2 |

Redis | |

Aed-piimjuur | 0,2 |

Maguskartul | |

Kaalikas | |

Naeris | |

Jamss | |

Muud | 0,05 |

ii)SIBULKÖÖGIVILI | 0,05 |

Küüslauk | |

Sibulad | |

Šalottsibul | |

Talisibul | |

Muud | |

iii)VILIKÖÖGIVILI | |

a)Maavitsalised | |

Tomatid | 2 |

Punapiprad | 2 |

Baklažaanid | 2 |

Muud | 0,05 |

b)Kõrvitsalised – söödava koorega | 1 |

Kurgid | |

Kornišonid | |

Kabatšokid | |

Muud | |

c)Kõrvitsalised mittesöödava koorega | 0,5 |

Melonid | |

Patissonid | |

Arbuusid | |

Muud | |

d)Suhkrumais | 0,05 |

iv)KAPSASKÖÖGIVILI | 0,05 |

a)Õisik-kapsad | |

Spargelkapsas | |

Lillkapsas | |

Muud | |

b)Peakapsad | |

Rooskapsas | |

Peakapsas | |

Muud | |

c)Lehtkapsad | |

Hiina kapsas | |

Lehtkapsas | |

Muud | |

d)Nuikapsas | |

v)LEHTKÖÖGIVILI JA VÄRSKED MAITSETAIMED | |

a)Salat ja muu sarnane | 3 |

Salatkress | |

Põldkännak | |

Salat | |

Eskariool | |

Muud | |

b)Spinat ja muu sarnane | 0,05 |

Seller | |

Lehtpeet (mangold) | |

Muud | |

c)Ürt-allikkress | 0,05 |

d)Salatsigur | 0,2 |

e)Maitsetaimed | 3 |

Aed-harakputk | |

Murulauk | |

Petersell | |

Lehtseller | |

Muud | |

vi)KAUNKÖÖGIVILI (värske) | |

Oad (kaunadega) | 1 |

Oad (kaunadeta) | 0,2 |

Herned (kaunadega) | 0,5 |

Herned (kaunadeta) | 0,2 |

Muud | 0,05 |

vii)VARSKÖÖGIVILI (värske) | |

Spargel | |

Hispaania artišokk | |

Seller | 5 |

Apteegitill | |

Artišokid | 1 |

Porrulauk | 0,1 |

Rabarber | |

Muud | 0,05 |

viii)SEENED | 0,05 |

a)Kultuurseened | |

b)Looduses kasvavad seened | |

3.Kaunviljad | 0,1 |

Oad | |

Lääts | |

Herned | |

Muud | |

4.Õliseemned

Linaseeme | |

Maapähklid | |

Mooniseemned | |

Seesamiseemned | |

Päevalilleseemned | |

Rapsiseemned | 0,5 |

Soja | |

Sinepiseemned | |

Puuvillaseemned | |

Muud | 0,05 |

5.Kartul | 0,05 |

Varajane kartul | |

Söögikartul | |

6.Tee (Kuivatatud lehed ja varred, fermenditud või mitte, Camellia sinensis) | 0,1 |

7.Humal (kuivatatud), sh humalakäbi graanulid ja kontsentreerimata pulber | 20 |

--------------------------------------------------